Ο **Άγιος Γεώργιος Δρακοκτόνος** είναι μεταβυζαντινή εικόνα του β΄μισού του 16ου αι. και εκτίθεται στο Βυζαντινό και Χριστιανικό Μουσείο της Αθήνας.

Περιγραφή
---------

Ο **Άγιος Γεώργιος Δρακοκτόνος** είναι μεταβυζαντινή εικόνα του β΄μισού του 16ου αι.διαστάσεων 0,485 Χ 0,79 μ. που μπορεί να αποδοθεί στον Κρητικό ζωγράφο Γεώργιο Κλόντζα. Άφθονα ιταλικά στοιχεία υπάρχουν στο θέμα, όπως η οχυρωμένη βενετσιάνικη πόλη, που υπονοεί μάλλον τον Χάνδακα. Το γεγονός, απηχεί μια γνωστή ιστορία του θαύματος,όπου ο Άγιος παρουσιάσθηκε καβάλα στο άσπροτου άλογο εξοντώνοντας τρομερό δράκο ο οποίος λυμαινόταν την πηγή από όπου υδρευόταν η Αλαγία ή Λασία απαιτώντας ανθρώπινη τροφή και ελευθέρωσε την βασιλοπούλα , που είχε ριχθεί βορά στον δράκο,  τοποθετείται σε μεγάλη πλατεία με επίσημα οικοδομήματα και λαμπρή πυλάνθρωπη σύναξη. Φθορές έχουμε στην ουρά του αλόγου, το σπασμένο κοντάρι στο στόμα του δράκοντα. Στην όχθη κείτονται τα κόκαλα των θυμάτων.Η σύνθεση είναι πολυπρόσωπη με διαφέρουσα κλιμακα των μορφών. Δεξιά στέκεται η βασιλοπούλα με βενετσιάνικο φόρεμα και στολίδια. Πίσω της βρίσκονται τρεις κόρες με υδρίες. Ο Άγιος κάθεται σε άσπρο άλογο και με κατακόκκινο μανδύα που ανεμίζει και κυκλώνει το κεφάλι του. Στρέφει το κεφάλι του προς το μέρος της νεαρής βασίλισσας ενώ έχει το χέρι του απλωμένο σε ευλογία κατά το μέρος του παλατιού προς τα αριστερά. Στο δώμα του παλατιού αλώνονται σημαίες με δικέφαλο αετό και σάλπιγγες ηχούν. Μικρογραφημένοι διακρίνονται ο βασιλιάς Σελβίος, σύμφωνα με το συναξάρι του Αγίου, και η βασίλισσα δίνουν στον άγιο το στέμμα και τα κλειδιά της πόλης. Φρουροί, στρατιωτικά αποσπάσματα και πεζικάριοι συμπληρώνουν το πλήθος. 
Κυπαρίσια και άλλα πυκνόφυλλα δέντρα φαίνονται πίσω από τα κτίρια δεξιά και θαμνώδεις τόπος βρίσκεται αριστερά από την όχθη ως το παλάτι. Ο ουρανός είναι βαρύς, ασπριζει χαμηλά στον ορίζοντα.

Τεχνικά χαρακηριστικά
---------------------

Η εικόνα που αγοράστηκε το 1916 είναι ζωγραφισμένη σε ορθογώνιο μακρόστενο ξύλο με προετοιμασία από χαρτί και γύψο.

Παραπομπές
----------

1. ↑  Μυρτάλη Αχειμάστου-Ποταμιάνου, «Εικόνα του Αγίου Γεωργίου στο Βυζαντινό Μουσείο Αθηνών αποδιδόμενη στον Γεώργιο Κλόντζα»,Δελτίον της Χριστιανικής Αρχαιολογικής Εταιρείας Περίοδος Τέταρτη, τομ. 22 (2001), σελ.77
2. ↑  Μυρτάλη Αχειμάστου-Ποταμιάνου , Εικόνες του Βυζαντινού Μουσείου Αθηνών, εκδ.Ταμείο Αρχαιολογικών Πόρων και Απαλλοτριώσεων, Διεύθυνση Δημοσιευμάτων, 1998, σελ.190
3. ↑  Μυρτάλη Αχειμάστου-Ποταμιάνου, «Εικόνα του Αγίου Γεωργίου στο Βυζαντινό Μουσείο Αθηνών αποδιδόμενη στον Γεώργιο Κλόντζα»,Δελτίον της Χριστιανικής Αρχαιολογικής Εταιρείας Περίοδος Τέταρτη, τομ. 22 (2001), σελ79
4. ↑  Μυρτάλη Αχειμάστου-Ποταμιάνου, «Εικόνα του Αγίου Γεωργίου στο Βυζαντινό Μουσείο Αθηνών αποδιδόμενη στον Γεώργιο Κλόντζα»,Δελτίον της Χριστιανικής Αρχαιολογικής Εταιρείας Περίοδος Τέταρτη, τομ. 22 (2001), σελ77

Πηγές
-----

* Μυρτάλη Αχειμάστου-Ποταμιάνου , Εικόνες του Βυζαντινού Μουσείου Αθηνών, εκδ.Ταμείο Αρχαιολογικών Πόρων και Απαλλοτριώσεων, Διεύθυνση Δημοσιευμάτων, 1998
* Μυρτάλη Αχειμάστου-Ποταμιάνου, «Εικόνα του Αγίου Γεωργίου στο Βυζαντινό Μουσείο Αθηνών αποδιδόμενη στον Γεώργιο Κλόντζα»,Δελτίον της Χριστιανικής Αρχαιολογικής Εταιρείας Περίοδος Τέταρτη, τομ. 22 (2001), σελ. 77-86